Valdav osa Maroko kauba- ja reisijateveost toimub meretransporti kasutades. Marokos on 27  sadamat, millest 11 on rahvusvahelised reisi- ja kaubasadamad, 11 regionaalsed sadamad (peamiselt kohalikuks liikluseks ja kalasadamad) ja viis jahisadamad. Olulisemad sadamad on Casablanca, Mohammedia, Agadir ja Yorf Lasfar. Valmimas on uus Tanger-Med sadam, mis asub Tangeri vabatsoonis ja saab olema Maroko suuruselt kolmas konteinerterminal. Vabatsoonid asuvad ka Yorf Lasfari ja Nadori sadamates. Marokol on tõsine kavatsus saada maailmatasemel meretranspordiriigiks.